Brigid Kosgei

Brigid Jepchirchir Kosgei (1994ko otsailaren 20a) 2018 eta 2019ko Chicagoko maratoiak eta 2019 eta 2020ko Londresko maratoiak irabazi zituen kenyar maratoi korrikalaria da. Tokioko Olinpiar Jokoetan zilarrezko domina eskuratu zuen.

 Biografia 
Kenyako Elgeyo-Marakwet konderrian jaio zen eta sei anai-arreba ditu. Pamela ahizpa gurpildun aulkiko lasterkaria da.

17 urte zituela gaur egun senar duen Matthew Kosgeirekin hasi zen korrika entrenatzen. Korritu zituen lehenengo bederatzi maratoietatik zortzitan bigarren egin zuen. 2017an irabazi zuen lehenengo maratoia, Bogotán, Kolonbian.

Lehenengo World Marathon Majors lasterketa 2017an Bostonen egin zuen eta zortzigarren amaitu zuen. Urte berekoko Chicagoko maratoian bigarren egin bazuen ere marka bikaina ezarri zuen, 2:20:22, Chicagoko maratoiaren historian bigarren marka onena. 2018an Chicagoko maratoia irabazi zuen eta Londresko maratoian bigarren egin zuen. Sexu mistoko lasterketan korritzen duten emakumeen maratoiaren munduko errekorra du, 2:14:04ko denborarekin 2019ko urriaren 13an Chicagoko maratoian. 2018-2019 denboraldiko World Marathon Majors sailkapen nagusiko txapelduna izan zen.

2020ko Tokioko Olinpiar Jokoetako maratoi proban bigarren sailkatu zen, Peres Jepchirchir herrikidearen atzetik.

 Nazioarteko emaitzak 
Olinpiar JokoakUrteaLekuaDominaProba2020Tokio MaratoiaWorld Marathon MayorsUrteaLekuaDominaProba2017Chicago Maratoia2018Chicago Maratoia2018Londres Maratoia2019Chicago Maratoia2019Londres Maratoia2020Londres Maratoia

 Erreferentziak 

 Kanpo estekak 

Kategoria:2020ko Udako Olinpiar Jokoetako dominadunak
Kategoria:2020ko Udako Olinpiar Jokoetako atletak
Kategoria:Kenyako atletak
Kategoria:Maratoilariak
Kategoria:Olinpiar Jokoetako zilarrezko dominadunak atletismoan
Kategoria:Kenyako emakumeak